Adele August er búin að fá nóg af litla bænum sem hún býr í , Bay City . Hún yfirgefur fjölskylduna og annan eiginmann sinn , og fer til Beverly Hills ásamt dóttur sinni . Unglingurinn er ekki sáttur við að flytja , og sömuleiðis er hún ekki sátt við litríka hegðun móður sinnar , og ákveður í staðinn að fara sjálf í háskóla á austurströndinni . Áætlanir ... Lesa meira Adele August er búin að fá nóg af litla bænum sem hún býr í , Bay City . Hún yfirgefur fjölskylduna og annan eiginmann sinn , og fer til Beverly Hills ásamt dóttur sinni . Unglingurinn er ekki sáttur við að flytja , og sömuleiðis er hún ekki sátt við litríka hegðun móður sinnar , og ákveður í staðinn að fara sjálf í háskóla á austurströndinni . Áætlanir móðurinnar eru aðrar - hún vill finna kvikmyndastjörnu handa dóttur sinni .... minna Þegar ég var á myndinni Anywhere But Here þá hugsaði ég akkurat " anywhere but here " , ég hefði frekar átt að vera að taka til í sokkaskúffunni minni heldur en að fara á þessa . Það er helst að stelpur mundu fíla svona bull en þetta er allaveg ekki fyrir mig . Þessi eina stjarna sem ég gef er út af því að ég sofnaði ekki í bíó . Og ég er sammála hinum ágæta gagnrýnanda Helga Páli um þessa mislukkuðu mynd . Kvikmyndin " Anywhere But Here " er nýjasta kvikmynd hins virta leikstjóra Wayne Wang sem m.a. gerði myndirnar " The Joy Luck Club " , " Smoke " , " Blue in the Face " og " Chinese Box " . Þær Adele og Ann dóttir hennar eru hvort tveggja í senn , afar nánar og afar ólíkar . Á meðan Adele er draumóramanneskja sem þráir stöðugt eitthvað annað og meira en hún hefur er Ann jarðbundin og raunsæ . Segja má að í sumum tilfelum sé það í raun Ann sem gegnir móðurhlutverkinu . Þegar myndin hefst eru þær mæðgur á leið til Hollywood þar sem Adele er sannfærð um að þeirra bíði glæsilegri framtíð en í hinum litla og afskekkta heimabæ þeirra . Ann , hins vegar , er ekki á sama máli , sér mikið eftir vinum sínum og því lífi sem hún hefur vanist , en fær engu um það ráðið hvort hún fylgir móður sinni til glysborgarinnar eða ekki . Hún er fyrir löngu búin að fá nóg af draumórum móður sinnar en hefur líka þurft að sætta sig við að lifa eftir þeim . Þær koma til Hollywood og eftir að hafa gist fyrstu nóttina á glæsihóteli setjast þær að í lítilli íbúð sem upp frá því verður heimili þeirra . Tvö ár líða og Adele lifir stöðugt í þeirri trú að gæfan og ríkidæmið sé handan hornsins á meðan Ann sér hlutina eins og þeir eru og reynir að aðlagast lífinu í borginni sem best hún getur . Henni er þó ljóst að fyrr eða síðar kemur að því að hún verður að fá móður sína til að horfast í augu við raunveruleikann . Hér fara sannarlega á kostum tvær stórfenglegar leikkonur . Óskarsverðlaunaleikkonan Susan Sarandon ( Dead Man Walking ) fer hér á kostum rétt eins og svo oft áður og skapar hún magnaða kvenpersónu og gerir mjög góða hluti í persónusköpun sinni á Adele August . Einnig fer leikkonan Natalie Portman ( Star Wars I : The Phantom Menace , Beautiful Girls ) hreinlega á kostum í hlutverki dótturinnar Ann August . Það er því óhætt að segja að þær fari báðar á kostum í hlutverkum sínum og skapi ógleymanlegar mæðgur . Semsagt ; lítil og glæsileg perla sem ég mæli eindregið með að kvikmyndaunnendur kynni sér vel þegar þeir fara á næstu leigu og muni taka þá ákvörðun að sjá hana . Þið sjáið sko alls ekki eftir því , því þessi mynd er einstök skemmtun . Ekki missa af henni !! Mynd sem fjallar um mæðgur , Adele ( Susan Sarandon ) og Ann ( Natalie Portman ) sem yfirgefa smábæinn sem þær hafa búið í allt sitt líf fyrir sæludrauma um Kaliforníu . Móðirin Adele finnst þær vera of góðar til þess að eyða lífi sínu í einhverjum útkrika en dóttir hennar Ann er ekki á sama máli og finnst mjög erfitt að yfirgefa vini sína ásamt afganginum af fjölskyldunni . Þetta gerir samband þeirra tveggja dálítið flókið þar sem margar blendnar tilfinningar eru í loftinu . Þær eru mjög ólíkar manneskjur , Ann er skynsöm , ábyrg og áreiðanleg á meðan móðir hennar er hvatvís , óútreiknanleg og ástríðufull . Samband mæðganna er rauði þráður myndarinnar og er gert mjög góð skil sem flóknu ástar / haturs sambandi . Sem karlmaður get ég ekki sagt að þessi mynd höfði mikið til mín en það er samt hrein unun að horfa á hina gífurlega hæfileikaríku leikkonu Natalie Portman að verki ( sem kom fram á vettfanginn eins og þruma í mynd Luc Bessons , Leon ) og sem pæling í flóknum fjölskyldusamböndum virkar myndin einnig ágætlega og miðlar þeim boðskap að maður getur valið vini sína en ekki fjölskyldu . Þeir sem eru í leit að einhverju sem hljómar eins og það sem ég var að lýsa ættu að eiga ánægjulega stund yfir þessari , hinir ættu sennilega að leita annað .